Ֆիլ Բարդսլի

Ֆիլիպ Էնթոնի Բարդսլի (անգլ.՝ Phillip Anthony Bardsley, ավելի հայտնի է որպես Ֆիլ Բարդսլի, հունիսի 28, 1985(1985-06-28), Սոլֆորդ, Salford, Մեծ Մանչեսթեր, Միացյալ Թագավորություն), պրոֆեսիոնալ ֆուտբոլիստ, Պրեմիեր լիգայի «Բըրնլի» ակումբի խաղացող, Շոտլանդիայի հավաքականի նախկին խաղացող։ Հանդես է գալիս եզրային աջ պաշտպանի դիրքում։


== Կենսագրություն ==
Բարդսլին ծնվել և մեծացել է Սոլֆորդում (Մեծ Մանչեսթեր)՝ «Քլիֆից»՝ «Մանչեսթեր Յունայթեդի» մարզաբազայից ոչ հեռու։ Դպրոցական արձակուրդների շրջանում նա հաճախ է ներկա եղել իր սիրելի թիմի բաց մարզումներին։ Մինչև «Սանդերլենդ» տեղափոխվելը Բարդսլին միակ խաղացողն էր «Յունայթեդի» գործող կազմում, որն անցել է ակումբի ակադեմիայի բոլոր մակարդակներով՝ նրա կազմում ընդգրկվելով ութ տարեկանում։


== Ակումբային կարերա ==


=== Մանչեսթեր Յունայթեդ ===
2004 թվականին Ֆիլը 4 ամիս վարձավճարով տեղափոխվել է բելգիական «Անտվերպեն»։ 2006 թվականի մարտի 16-ին նա վարձավճարով մեկնել է անգլիական «Բըրնլի», որտեղ հանդես էր եկել մինչև մրցաշրջանի ավարտը։
2006/07 մրցաշրջանի սկզբում Բարդսլին դարձյալ վարձավճարով տեղափոխվել է շոտլանդական «Գլազգո Ռեյնջերս»։ 2006 թվականի սեպտեմբերի 9-ին նա գոլ է խփել «Ֆալկիրկի» դարպասը։ «Հիբերնիանի» դեմ խաղում նա հեռացվել է դաշտից, ինչի պատճառով չի կարողացել մասնակցել «Սելտիկի» դեմ դերբիին։ 2006 թվականի հոկտեմբերի 17-ին հաղորդագրություն է հայտնվել, որ Բարդսլին վիճել է թիմի գլխավոր մարզիչ Պոլ Լե Գուենի հետ, և նրա ապագան «Ռեյնջերսում» հարցականի տակ է։ Դրանից հետո Բարդսլին արդեն մասնակցել է «Ռեյնջերսի» հանդիպումներին և «Մանչեսթեր Յունայթեդ» է վերադարձել 2006 թվականի դեկտեմբերին։
2007 թվականի հունվարի 8-ին Բարդսլին վարձավճարով տեղափոխվել ՝է «Աստոն Վիլլա» մինչև մրցաշրջանի ավարտը՝ Պրեմիեր լիգայում նորամուտը նշելով հունվարի 20-ին «Ուոթֆորդի» դեմ խաղում։ Մայիսի 1-ին տեղեկություն է հայտնվել, որ վարձակալության ավարտից հետո Բարդսլին կվերադառնա  «Յունայթեդ», քանի որ Մարտին Նիլը չի ցանկացել մշտական պայմանագիր կնքել ֆուտբոլիստի հետ։ 2007 թվականի հոկտեմբերին տեղեկություն է հայտնվել, որ Բարդսլին մինչև 2008 թվականի հունվար վարձավճարով կտեղափոխվի «Շեֆիլդ Յունայթեդ»։ Մի քանի օր անց Ֆիլը նշել է նորամուտը «Շեֆիլդ Յունայթեդ» ակումբում՝ մասնակցելով«Պրեստոն Նորթ Էնդ» ակումբի դեմ խաղին, որն ավարտվել է 1:1 հաշվով։ «Շեֆիլդ Յունայթեդը» ցանկացել էմշտական պայմանագիր կնքել Բարդսլիի հետ, բայց վարձավճարի ժամկետի ավարտից հետո Ֆիլը վերադարձել է «Յունայթեդ»՝ GՇեֆիլդ Յունայթեդի» կազմում անցկացնելով 16 խաղ։ 


=== Սանդերլենդ ===
2008 թվականի հունվարի 22-ին Բարդսլին տեղափոխվել է «Սանդերլենդ»՝ ակումբի հետ կնքելով 3,5 տարվա պայմանագիր։ Իր տեղափոխման վերաբերյալ ֆուտբոլիստն ասել է․ «Սանդերլենդը մեծ ակումբ է մեծ մարզչի (Ռոյ Քին) հետ և ինձ համար մեծ պատիվ է խաղալ նրանց համար»։ Նա նոր ակումբում նորամուտը նշել է հունվարի 29-ին «Բիրմինգհեմի» դեմ Պրեմիեր լիգայի խաղում, որն ավարտվել է «սև կատուների» հաղթանակով՝ 2:0 հաշվով։ Նույն թվականի օգոստոսի 27-ին Բարդսլին առաջին գոլն է խփել անգլիական մրցաշարերում՝ աչքի ընկնելով «Սանդերլենդի» և «Նոթինգհեմ Ֆորեսթի» միջև լիգայի գավաթի խաղում։


=== Ստոթ Սիթի ===
2014 թվականի մայիսի 22-ին Բարդսլին տեղափոխվել է «Սթոք Սիթի»՝ ակումբի հետ կնքելով երեք տարվա պայմանագիր։


=== Բըրնլի ===
2017 թվականի հուլիսի 25-ին Բարդսլին տեղափոխվել է «Բըրնլի»՝ ակումբի հետ կնքելով երկու տարվա պայմանագիր։


== Ձեռքբերումներ ==
Մանչեսթեր ՅունայթեդԱնգլիայի Սուպերգավաթակիր


== Վիճակագրություն ==


=== Ակումբային ===
2021 թվականի փետրվարի 13-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը Archived 2019-08-02 at the Wayback Machine. «Բըրնլիի» պաշտոնական կայքում (անգլ.)
Ֆուտբոլիստի էջը Պրեմիեր լիգայի պաշտոնական կայքում (անգլ.)
Ֆուտբոլիստի էջը Շոտլանդիայի ֆուտբոլի ասոցիացիայի պաշտոնական կայքում  (անգլ.)